CELEX: 32021R1475
Language: da
Date: 2021-09-14 00:00:00
Title: Kommissionens gennemførelsesforordning (EU) 2021/1475 af 14. september 2021 om udvidelse af den endelige antidumpingtold, der indførtes ved gennemførelsesforordning (EU) 2019/915 på importen af visse typer folie af aluminium i ruller med oprindelse i Folkerepublikken Kina, til også at omfatte import af visse typer folie af aluminium i ruller afsendt fra Thailand, uanset om varen er angivet med oprindelse i Thailand eller ej

15.9.2021   
               
               
                  DA
               
               
                  Den Europæiske Unions Tidende
               
               
                  L 325/24
               
            
         KOMMISSIONENS GENNEMFØRELSESFORORDNING (EU) 2021/1475
         af 14. september 2021
         om udvidelse af den endelige antidumpingtold, der indførtes ved gennemførelsesforordning (EU) 2019/915 på importen af visse typer folie af aluminium i ruller med oprindelse i Folkerepublikken Kina, til også at omfatte import af visse typer folie af aluminium i ruller afsendt fra Thailand, uanset om varen er angivet med oprindelse i Thailand eller ej
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 13, og
         ud fra følgende betragtninger:
         1.   SAGSFORLØB
         
         1.1.   Tidligere undersøgelse og gældende foranstaltninger
         
         
                     (1)
                  
                  
                     I marts 2013 indførte Rådet ved Rådets gennemførelsesforordning (EU) nr. 217/2013 (2) en endelig antidumpingtold på importen af visse typer folie af aluminium i ruller (»små ruller«) med oprindelse i Folkerepublikken Kina (»Kina«) på baggrund af en antidumpingundersøgelse (»den oprindelige undersøgelse«). Foranstaltningerne havde form af en værditold på mellem 14,2 % og 35,6 %.
                  
               
                     (2)
                  
                  
                     I juni 2019 opretholdt Europa-Kommissionen (»Kommissionen«) ved gennemførelsesforordning (EU) 2019/915 (3) de endelige foranstaltninger (»de gældende foranstaltninger«) efter en udløbsundersøgelse i henhold til grundforordningens artikel 11, stk. 2 (»den fornyede undersøgelse«).
                  
               1.2.   Anmodning
         
         
                     (3)
                  
                  
                     Kommissionen modtog en anmodning i henhold til grundforordningens artikel 13, stk. 3, og artikel 14, stk. 5, om at undersøge den mulige omgåelse af de antidumpingforanstaltninger, der er indført på importen af visse typer folie af aluminium i ruller med oprindelse i Kina, ved import afsendt fra Thailand, uanset om varen er angivet med oprindelse i Thailand eller ej, og om at gøre denne import til genstand for registrering.
                  
               
                     (4)
                  
                  
                     Anmodningen blev indgivet den 9. november 2020. Ansøgeren havde anmodet om anonymitet både i ansøgningsfasen og i løbet af undersøgelsen. Ansøgeren begrundede behørigt sine anmodninger, der blev godkendt af Kommissionen, da denne vurderede, at der var tilstrækkeligt grundlag for fortrolig behandling af ansøgerens identitet.
                  
               
                     (5)
                  
                  
                     Anmodningen indeholdt tilstrækkelige beviser for en ændring i handelsmønstret for den eksport fra Folkerepublikken Kina og Thailand til Unionen, der havde fundet sted efter indførelsen af foranstaltninger over for små ruller. Denne ændring syntes at skyldes afsendelse af små ruller via Thailand til Unionen efter at have undergået samleprocesser i Thailand. Anmodningen indeholdt også tilstrækkelige beviser for, at disse samleprocesser indebar en omgåelse, eftersom kinesiske dele udgjorde over 60 % af den samlede værdi af de dele, der indgår i den samlede vare, samtidig med at værditilvæksten som følge af samleprocessen udgjorde under 25 % af fremstillingsomkostningerne.
                  
               
                     (6)
                  
                  
                     Ydermere indeholdt anmodningen tilstrækkelige beviser for, at den ovenfor beskrevne praksis undergravede de eksisterende antidumpingforanstaltningers afhjælpende virkninger for så vidt angår mængder og priser. Derudover var der tilstrækkelige beviser for, at priserne på små ruller afsendt fra Thailand blev dumpet i forhold til den tidligere fastslåede normale værdi for små ruller.
                  
               1.3.   Den pågældende vare og den undersøgte vare
         
         
                     (7)
                  
                  
                     Den pågældende vare er folie af aluminium med en tykkelse på 0,007 mm eller derover, men ikke over 0,021 mm, uden underlag, kun valset, også mønsterpræget, i lavvægtsruller af en vægt på ikke over 10 kg, som på datoen for ikrafttrædelsen af gennemførelsesforordning (EU) 2019/915 blev tariferet under KN-kode ex 7607 11 11 og ex 7607 19 10 (Taric-kode 7607111110 og 7607191010), og med oprindelse i Kina (»den pågældende vare«). Det er denne vare, som de gældende foranstaltninger finder anvendelse på.
                  
               
                     (8)
                  
                  
                     Den undersøgte vare er den samme som den, der er defineret i foregående betragtning, i øjeblikket henhørende under KN-kode 7607 11 11 og ex 7607 19 10, men afsendt fra Thailand, uanset om varen er angivet med oprindelse i Thailand eller ej (Taric-kode 7607111111 og 7607191011) (»den undersøgte vare«).
                  
               
                     (9)
                  
                  
                     Det fremgik af undersøgelsen, at de små ruller, der eksporteres fra Kina til Unionen, og dem, der afsendes fra Thailand, har samme grundlæggende fysiske og kemiske egenskaber og samme anvendelsesformål, og de bør derfor anses for at være samme vare, jf. grundforordningens artikel 1, stk. 4.
                  
               1.4.   Indledning
         
         
                     (10)
                  
                  
                     Efter at have underrettet medlemsstaterne om, at der forelå tilstrækkelige beviser til at indlede en undersøgelse i henhold til grundforordningens artikel 13, stk. 3, indledte Kommissionen en undersøgelse og gjorde importen af små ruller afsendt fra Thailand, uanset om varen er angivet med oprindelse i Thailand eller ej, til genstand for registrering i henhold til Kommissionens gennemførelsesforordning (EU) 2020/2161 den 21. december 2020 (4) (»indledningsforordningen«).
                  
               1.5.   Undersøgelsesperiode og rapporteringsperiode
         
         
                     (11)
                  
                  
                     Undersøgelsesperioden omfattede perioden fra 1. januar 2016 til 30. juni 2020 (»undersøgelsesperioden«). Der blev indhentet data for undersøgelsesperioden med henblik på bl.a. at undersøge den påståede ændring i handelsmønstret efter indførelsen af foranstaltningerne over for den pågældende vare og forekomsten af en praksis, forarbejdning eller bearbejdning, for hvilken der ikke forelå nogen tilstrækkelig gyldig grund eller økonomisk begrundelse ud over indførelsen af tolden. For perioden 1. juli 2019 til 30. juni 2020 (»rapporteringsperioden« eller »RP«) blev der indhentet mere detaljerede data med henblik på at undersøge, om importen undergravede de gældende foranstaltningers afhjælpende virkninger for så vidt angår priser og/eller mængder og forekomsten af dumping.
                  
               1.6.   Undersøgelse
         
         
                     (12)
                  
                  
                     Kommissionen underrettede officielt myndighederne i Kina og Thailand, de eksporterende producenter i disse lande og de EU-importører, som den vidste, var berørt af sagen, samt EU-erhvervsgrenen om indledningen af undersøgelsen. Der blev sendt spørgeskemaer og/eller fritagelsesformularer til de producenter/eksportører i Thailand og Kina og de EU-importører, som Kommissionen havde kendskab til, eller som gav sig til kende inden for de frister, der er fastsat i artikel 3 i indledningsforordningen.
                  
               
                     (13)
                  
                  
                     Interesserede parter fik mulighed for skriftligt at give deres mening til kende og anmode om at blive hørt inden for den frist, der er fastsat i indledningsforordningen. Alle parter blev underrettet om, at manglende fremlæggelse af alle relevante oplysninger eller indgivelse af ufuldstændige, urigtige eller vildledende oplysninger kan medføre anvendelse af grundforordningens artikel 18 og konklusioner baseret på de foreliggende faktiske oplysninger.
                  
               
                     (14)
                  
                  
                     To EU-importører gav sig til kende som interesserede parter, hvorimod der ikke blev modtaget besvarelser af spørgeskemaer/fritagelsesformularer fra nogen af parterne i Thailand, Kina eller andre steder.
                  
               2.   RESULTATER AF UNDERSØGELSEN
         
         2.1.   Generelle betragtninger
         
         
                     (15)
                  
                  
                     I overensstemmelse med grundforordningens artikel 13, stk. 1, bør følgende elementer analyseres successivt for at vurdere en eventuel omgåelse:
                     
                                 —
                              
                              
                                 om der var en ændring i handelsmønstret mellem Kina, Thailand og Unionen
                              
                           
                                 —
                              
                              
                                 om denne ændring skyldtes en praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af de gældende antidumpingforanstaltninger
                              
                           
                                 —
                              
                              
                                 om der foreligger beviser for skade eller for, at de afhjælpende virkninger af de gældende antidumpingforanstaltninger blev undergravet for så vidt angår priserne på og/eller mængderne af den undersøgte vare
                              
                           
                                 —
                              
                              
                                 og om der foreligger bevis for dumping i forhold til de normale værdier, der tidligere var blevet fastsat for den pågældende vare.
                              
                           
               
                     (16)
                  
                  
                     Da beviser fra ansøgerne i den nuværende undersøgelse pegede på samleprocesser i Thailand, undersøgte Kommissionen mere specifikt, om betingelserne i grundforordningens artikel 13, stk. 2, var opfyldt, og navnlig:
                     
                                 —
                              
                              
                                 om samleprocessen blev påbegyndt eller udvidet væsentligt efter eller umiddelbart forud for indledningen af antidumpingundersøgelsen, og om de pågældende dele hidrører fra det land, der er omfattet af foranstaltningerne, og
                              
                           
                                 —
                              
                              
                                 om delene udgjorde 60 % eller derover af den samlede værdi af de dele, der indgår i den samlede vare, og om værditilvæksten til de dele, der blev indarbejdet i løbet af samle- eller færdiggørelsesprocessen, udgjorde over 25 % af fremstillingsomkostningerne.
                              
                           
               2.2.   Samarbejdsvilje
         
         
                     (17)
                  
                  
                     Inden indledningen af undersøgelsen fremlagde Thailands regering navne og adresser på en række producenter af husholdningsfolie af aluminium i Thailand. Som nævnt i betragtning 14 gav ingen af disse eller andre thailandske producenter/eksportører sig til kende eller indgav en anmodning om fritagelse.
                  
               
                     (18)
                  
                  
                     Ved en verbalnote af 11. februar 2021 underrettede Kommissionen Thailands regering om, at den på grund af manglende samarbejdsvilje fra eksportører/producenter i Thailand havde til hensigt at basere sine konklusioner om forekomsten af omgåelsespraksis på de faktisk foreliggende oplysninger i henhold til grundforordningens artikel 18. Kommissionen understregede også, at en konklusion, der er baseret på de foreliggende faktiske oplysninger, kan blive mindre gunstig for den berørte part, og opfordrede Thailands regering til at fremsætte bemærkninger.
                  
               
                     (19)
                  
                  
                     Thailands regering svarede Kommissionen, at den var blevet underrettet om Dingheng New Materials Co., Ltd's hensigt om at samarbejde, og at Kommissionen, hvis der ikke etableres samarbejde med thailandske eksporterende producenter, må anvende de foreliggende faktiske oplysninger til at drage konklusioner vedrørende omgåelsespraksisser med hensyn til eksporterende producenter i Thailand.
                  
               
                     (20)
                  
                  
                     Kommissionen bemærkede, at den virksomhed, der blev nævnt af Thailands regering, ikke samarbejdede i forbindelse med denne undersøgelse, men i den sideløbende antiomgåelsesundersøgelse vedrørende importen af folie af aluminium i jumboruller (5). Ingen thailandsk producent af den undersøgte vare gav sig til kende i forbindelse med den foreliggende undersøgelse.
                  
               
                     (21)
                  
                  
                     I overensstemmelse med grundforordningens artikel 18, stk. 1, blev konklusionerne vedrørende forekomsten af omgåelsespraksis som nævnt nedenfor derfor baseret på de foreliggende faktiske oplysninger. Kommissionen støttede sig navnlig til oplysningerne i anmodningen sammenholdt med andre informationskilder såsom handelsstatistikker over import og eksport (f.eks. fra Eurostat og Global Trade Atlas (»GTA«) samt offentligt tilgængelige data.
                  
               2.3.   Ændring i handelsmønstret
         
         
                     (22)
                  
                  
                     Tabel 1 viser udviklingen i importen fra Kina og Thailand i undersøgelsesperioden (6).
                     
                        Tabel 1
                     
                     
                        Import af små ruller i undersøgelsesperioden (ton)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 RP
                              
                           
                                 Kina
                              
                              
                                 299
                              
                              
                                 471
                              
                              
                                 308
                              
                              
                                 596
                              
                              
                                 414
                              
                           
                                 
                                    Indeks (basis = 2016)
                                 
                              
                              
                                 
                                    100
                                 
                              
                              
                                 
                                    157
                                 
                              
                              
                                 
                                    103
                                 
                              
                              
                                 
                                    199
                                 
                              
                              
                                 
                                    139
                                 
                              
                           
                                 Andel af den samlede import
                              
                              
                                 8 %
                              
                              
                                 10 %
                              
                              
                                 6 %
                              
                              
                                 7 %
                              
                              
                                 5 %
                              
                           
                                 Thailand
                              
                              
                                 70
                              
                              
                                 654
                              
                              
                                 814
                              
                              
                                 1 088 
                              
                              
                                 1 069 
                              
                           
                                 
                                    Indeks (basis = 2016)
                                 
                              
                              
                                 
                                    100
                                 
                              
                              
                                 
                                    934
                                 
                              
                              
                                 
                                    1 163 
                                 
                              
                              
                                 
                                    1 555 
                                 
                              
                              
                                 
                                    1 527 
                                 
                              
                           
                                 Andel af den samlede import
                              
                              
                                 2 %
                              
                              
                                 13 %
                              
                              
                                 17 %
                              
                              
                                 12 %
                              
                              
                                 14 %
                              
                           
                                 Import i alt
                              
                              
                                 3 904 
                              
                              
                                 4 891 
                              
                              
                                 4 914 
                              
                              
                                 8 838 
                              
                              
                                 7 751 
                              
                           
                                 
                                    Kilde: Eurostat
                              
                           
               
                     (23)
                  
                  
                     Mellem 2016 og slutningen af rapporteringsperioden skete der en stor stigning i importen fra Thailand, der steg fra 70 ton til 1 069 ton. Samtidig steg Thailands andel af den samlede import fra 2 % til 14 %. Importen fra Kina steg også, men i et meget lavere tempo, fra 299 ton til 414 ton. Den kinesiske andel af den samlede import faldt imidlertid fra 8 % til 5 %, eller fra en firdobling af importen fra Thailand til omkring kun en tredjedel. Desuden er importen fra Kina stadig under de 610 ton i 2013, tidspunktet for den oprindelige undersøgelse.
                  
               
                     (24)
                  
                  
                     Tabel 2 viser udviklingen i eksporten af råmaterialer, der er nødvendige for fremstillingen af små ruller fra Kina til Thailand i undersøgelsesperioden.
                     
                        Tabel 2
                     
                     
                        Eksport af råmaterialer fra Kina til Thailand i undersøgelsesperioden
                         (7)
                        (ton)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 RP
                              
                           
                                 Folieruller (ton)
                              
                              
                                 50 111 
                              
                              
                                 52 950 
                              
                              
                                 62 799 
                              
                              
                                 68 755 
                              
                              
                                 71 668 
                              
                           
                                 
                                    Indeks (basis = 2016)
                                 
                              
                              
                                 
                                    100
                                 
                              
                              
                                 
                                    106
                                 
                              
                              
                                 
                                    125
                                 
                              
                              
                                 
                                    137
                                 
                              
                              
                                 
                                    143
                                 
                              
                           
                                 Jumboruller (ton)
                              
                              
                                 31 931 
                              
                              
                                 37 697 
                              
                              
                                 49 686 
                              
                              
                                 63 988 
                              
                              
                                 69 248 
                              
                           
                                 
                                    Indeks (basis = 2016)
                                 
                              
                              
                                 
                                    100
                                 
                              
                              
                                 
                                    118
                                 
                              
                              
                                 
                                    156
                                 
                              
                              
                                 
                                    200
                                 
                              
                              
                                 
                                    217
                                 
                              
                           
                                 Råmaterialer i alt (ton)
                              
                              
                                 82 042 
                              
                              
                                 90 647 
                              
                              
                                 112 485 
                              
                              
                                 132 743 
                              
                              
                                 140 916 
                              
                           
                                 
                                    Indeks (basis = 2016)
                                 
                              
                              
                                 100
                              
                              
                                 110
                              
                              
                                 137
                              
                              
                                 162
                              
                              
                                 172
                              
                           
                                 
                                    Kilde: Global Trade Atlas
                              
                           
               
                     (25)
                  
                  
                     Den vigtigste råvare til fremstillingen af husholdningsfolie af aluminium er primæraluminium. Den rå aluminium forarbejdes derefter for at fremstille folieruller, der derefter forarbejdes til husholdningsfolie af aluminium i ruller af en vægt på mere end 10 kg (»jumboruller«) og/eller små ruller (med en vægt på højst 10 kg). De oplysninger, som Kommissionen har til rådighed fra anmodningen, viser at fremstillingen af små ruller, der eksporteres fra Thailand til Unionen, hovedsagelig sker på basis af folieruller, som er et råmateriale anvendt som mellemprodukt eller jumboruller.
                  
               
                     (26)
                  
                  
                     Tabel 2 viser, at der siden 2016 har været en fortsat stigning i eksporten af disse råmaterialer fra Kina til Thailand. Kommissionen bemærkede imidlertid, at de to råmaterialer ikke kun anvendes til fremstilling af små ruller i Thailand. Eksempelvis folieruller anvendes også til fremstilling af jumboruller i Thailand. Disse jumboruller sælges derefter enten på det thailandske hjemmemarked eller eksporteres til tredjelande, herunder bl.a. Unionen. Derudover anvendes folieruller som råmateriale i en række andre industrier, som f.eks. emballageindustrien eller til isolationsformål. Derfor er det kun en del af disse importerede folieruller, der reelt anvendes i fremstillingen af små ruller.
                  
               
                     (27)
                  
                  
                     Derudover omfatter oplysningerne i tabel 2 for jumboruller også jumboruller af omformningsfolie, der henhører under de samme varekoder, men som ikke anvendes til fremstilling af husholdningsfolie af aluminium. Det er ukendt, hvilken procentdel af de jumboruller, der importeres til Thailand, der vedrører omformningsfolie af aluminium, da der ikke foreligger så detaljerede thailandske importoplysninger. I betragtning af de manglende beviser for det modsatte er det rimeligt at antage, at forholdet mellem fremstillingen af omformningsfolie og fremstillingen af husholdningsfolie i Thailand forblev stabilt i hele undersøgelsesperioden. I lyset af den tendens, der er vist i tabel 1, er fremstillingen af husholdningsfolie tværtimod steget. Det betyder, at den stigende tendens, der ses for alle typer jumboruller, også gælder for jumboruller til husholdningsfolie.
                  
               
                     (28)
                  
                  
                     Under alle omstændigheder tyder den betydelige stigning i importmængden af råmaterialer fra Kina til Thailand på en stigende efterspørgsel efter sådanne råmaterialer i Thailand. Dette kan i det mindste delvis forklares ved den øgede fremstilling og eksport af små ruller i og fra Thailand.
                  
               
                     (29)
                  
                  
                     Stigningen i den thailandske import til Unionen, det parallelle fald i den kinesiske import sammenlignet med den thailandske import af små ruller samt stigningen i den kineske eksport af råmaterialer til Thailand i samme periode udgør en ændring i handelsmønstret mellem Kina, Thailand og Unionen i den i grundforordningens artikel 13, stk. 1, anvendte betydning.
                  
               2.4.   Omgåelsespraksis for hvilke, der ikke forelå tilstrækkelig gyldig grund eller økonomisk begrundelse
         
         
                     (30)
                  
                  
                     Ifølge grundforordningens artikel 13, stk. 1, skal ændringen i handelsmønstret skyldes en praksis, forarbejdning eller bearbejdning, for hvilken der ikke foreligger nogen tilstrækkeligt gyldig grund eller økonomisk begrundelse ud over indførelsen af tolden. Denne praksis, forarbejdning eller bearbejdning omfatter afsendelse af den vare, der er omfattet af de gældende foranstaltninger, via tredjelande og samling af dele/færdiggørelsesprocesser i et tredjeland, jf. grundforordningens artikel 13, stk. 2.
                  
               
                     (31)
                  
                  
                     Da ingen eksporterende producenter samarbejdede i forbindelse med undersøgelsen, blev konklusionerne vedrørende forekomsten og arten af omgåelsespraksis i Thailand baseret på de foreliggende faktiske oplysninger i henhold til grundforordningens artikel 18 som forklaret i afsnit 2.2.
                  
               
                     (32)
                  
                  
                     I sin anmodning fremlagde ansøgeren beviser for, at små ruller i Thailand blev fremstillet ved omspoling af jumboruller indkøbt direkte fra Kina, eller indirekte fra thailandske producenter, der indkøber råmaterialerne til fremstilling af jumboruller fra Kina (8). Ansøgeren viste følgende
                     
                                 1)
                              
                              
                                 Thailandske producenter ikke råder ikke over de maskiner, der er nødvendige for at fremstille små ruller af primæraluminium, men kun til at omspole, beskære, udgløde og udføre andre relativt små aktiviteter på jumboruller. Dette underbygges også af oplysninger på flere thailandske producenters websteder (9).
                              
                           
                                 2)
                              
                              
                                 Thailandske producenter køber deres jumboruller enten direkte fra Kina eller fra thailandske producenter af jumboruller, der køber deres råmaterialer (folieruller) fra Kina. Den sidstnævnte praksis underbygges af konklusionerne i Kommissionens sideløbende undersøgelse af jumboruller.
                              
                           
                                 3)
                              
                              
                                 Alle kendte thailandske eksporterende producenter af små ruller, som Kommissionen har adgang til oplysninger om fra anmodningen og offentligt tilgængelige oplysninger, er datterselskaber af kinesiske virksomheder, der fremstiller små ruller i Kina. Dette omfatter den samleproces, der på nuværende tidspunkt finder sted i Thailand, som ansøgeren fremlagde oplysninger om.
                              
                           
               
                     (33)
                  
                  
                     Denne undersøgelse har ikke afsløret beviser for nogen tilstrækkeligt gyldig grund eller økonomisk begrundelse for import til Unionen af små ruller fra Thailand ud over at undgå betaling af den i øjeblikket gældende antidumpingtold. Faktisk viser oplysninger fremlagt af ansøgeren, at en thailandsk producent af små ruller på sit websted udtrykkeligt nævnte unddragelse af antidumpingtold som en af grundene til at etablere produktionen i Thailand (10).
                  
               2.5.   Påbegyndelse af eller væsentlig stigning i processerne
         
         
                     (34)
                  
                  
                     Hvad angår samleprocesser, skal de i henhold til grundforordningens artikel 13, stk. 2, være påbegyndt eller udvidet væsentligt efter eller umiddelbart forud for indledningen af antidumpingundersøgelsen, samtidig med at de pågældende dele hidrører fra det land, der er omfattet af foranstaltningerne.
                  
               
                     (35)
                  
                  
                     Importen fra Thailand til Unionen var begrænset i 2015 og 2016. I 2017 steg eksporten markant til 654 ton, og siden da steg eksporten yderligere hvert år. De oplysninger, der blev fremlagt af ansøgeren, om thailandske eksporterende producenter samt offentligt tilgængelige oplysninger viser, at opførelsen af produktionsanlæg for små ruller i Thailand begyndte i 2016 og 2017 og for én virksomhed i 2018. Samleprocessen startede derfor efter indledningen af antidumpingundersøgelsen.
                  
               
                     (36)
                  
                  
                     Grundet manglende samarbejdsvilje fra de thailandske eksporterende producenter baserede Kommissionen sin konklusion på de beviser, som ansøgeren havde fremlagt i anmodningen, og offentligt tilgængelige oplysninger for at fastslå oprindelsen af de råmaterialer, der blev anvendt til samling af små ruller i Thailand. De thailandske producenter, som vides at eksportere deres varer til Unionen, er alle datterselskaber af kinesiske producenter af husholdningsfolie af aluminium, der er pålagt antidumpingtold, når de eksporterer fra Kina. Derudover viste oplysninger fra ansøgeren, at én af de thailandske virksomheder hævder, at den køber alle sine råmaterialer fra nabovirksomheden Dingheng New Materials Co. Ltd., der omgik antidumpingtolden på jumboruller fra Kina, som det fremgik af den sideløbende undersøgelse om jumboruller (11). Undersøgelsen har ikke afdækket beviser for, at de råmaterialer, der blev anvendt af thailandske eksporterende producenter, er af anden oprindelse end kinesisk. Derfor kommer de pågældende dele fra et land, der er omfattet af foranstaltningerne.
                  
               2.6.   Værdien af dele og værditilvækst
         
         
                     (37)
                  
                  
                     For så vidt angår samleprocesser foreskriver grundforordningens artikel 13, stk. 2, at en anden betingelse for at fastslå forekomsten af omgåelse er, at delene (i dette tilfælde af kinesisk oprindelse) udgør 60 % eller mere af den samlede værdi af de dele, der indgår i den samlede vare, og at værditilvæksten til de indførte dele i løbet af samle- eller færdiggørelsesprocessen er mindre end 25 % af fremstillingsomkostningerne. Grundet manglende samarbejdsvilje fra alle thailandske eksporterende producenter baserede Kommissionen sin konklusion på de beviser, som ansøgeren havde fremlagt, for at fastslå, hvorvidt tærsklerne på 60 % og 25 % var overholdt.
                  
               
                     (38)
                  
                  
                     I betragtning af det udstyr, som de kendte eksporterende producenter anvender i deres fabrikker, som vist på deres respektive websteder og ud fra oplysningerne i anmodningen, kan produktionsprocessen i Thailand højst indebære færdigbehandlingsprocesser såsom omspoling, beskæring eller udglødning.
                  
               
                     (39)
                  
                  
                     For så vidt angår fremstillingen af små ruller fra jumboruller eller folieruller, viste ansøgeren, at disse råmaterialer udgør næsten 90 % af den samlede værdi af delene i den samlede vare. Ansøgeren viste også, at værditilvæksten til disse dele for begge råmaterialer var henholdsvis under 18 % og under 24 %.
                  
               
                     (40)
                  
                  
                     Kommissionen konkluderede derfor, at kriterierne i grundforordningens artikel 13, stk. 2, er opfyldt.
                  
               2.7.   Undergravning af toldens afhjælpende virkninger
         
         
                     (41)
                  
                  
                     Kommissionen anvendte de eksportpriser, som Eurostat havde indberettet, til vurderingen af den mulige undergravning af de gældende foranstaltningers afhjælpende virkninger for så vidt angår priser og/eller mængder. Kommissionen sammenlignede den gennemsnitlige ikkeskadevoldende pris, der blev fastsat i udløbsundersøgelsen i 2019, med de vejede gennemsnitlige cif-eksportpriser, behørigt justeret til også at omfatte almindelig told og omkostninger efter toldklarering, og differencen herimellem udgør målprisunderbudsniveauet.
                  
               
                     (42)
                  
                  
                     Denne prissammenligning viste, at der forekom målprisunderbud på 29 %
                  
               
                     (43)
                  
                  
                     Derudover fastslog undersøgelsen, at de mængder, der blev eksporteret og omgik de gældende foranstaltninger, er betydelige og tegner sig for næsten 14 % af den samlede importmængde af små ruller i rapporteringsperioden.
                  
               
                     (44)
                  
                  
                     Kommissionen konkluderede derfor, at de gældende foranstaltninger undergraves af de importerede varer fra Thailand, der er genstand for denne undersøgelse, for så vidt angår mængder og priser.
                  
               2.8.   Bevis for dumping
         
         
                     (45)
                  
                  
                     I overensstemmelse med grundforordningens artikel 13, stk. 1, undersøgte Kommissionen, om der var bevis for dumping i forhold til den normale værdi for samme vare, der blev fastsat i den seneste udløbsundersøgelse.
                  
               
                     (46)
                  
                  
                     For at fastsætte eksportpriserne fra Thailand anvendte Kommissionen den gennemsnitlige eksportpris på små ruller i rapporteringsperioden, som Eurostat havde indberettet. For at sikre en rimelig sammenligning mellem den normale værdi og eksportprisen blev der i form af justeringer taget behørigt hensyn til forskelle, der påvirker priserne og prissammenligneligheden, jf. grundforordningens artikel 2, stk. 10. De gennemsnitlige eksportpriser lå under den normale værdi som fastsat i den seneste udløbsundersøgelse, hvilket påviser forekomsten af dumping.
                  
               3.   FORANSTALTNINGER
         
         
                     (47)
                  
                  
                     På baggrund af disse resultater konkluderede Kommissionen, at den antidumpingtold, der blev indført på import af små ruller med oprindelse i Kina, omgås ved import af den undersøgte vare.
                  
               
                     (48)
                  
                  
                     I overensstemmelse med grundforordningens artikel 13, stk. 1, bør de gældende antidumpingforanstaltninger derfor udvides til også at omfatte importen af den undersøgte vare.
                  
               
                     (49)
                  
                  
                     I medfør af grundforordningens artikel 13, stk. 1, andet afsnit, bør den foranstaltning, der skal udvides, være den i artikel 1, stk. 2, i Kommissionens gennemførelsesforordning (EU) 2019/915 fastsatte foranstaltning for »alle andre virksomheder«, der er en endelig antidumpingtold på 35,6 % af cif-prisen, frit Unionens grænse, ufortoldet.
                  
               
                     (50)
                  
                  
                     I henhold til grundforordningens artikel 13, stk. 3, hvori det fastsættes, at en eventuel udvidelse af foranstaltninger skal gælde for varer, som er blevet importeret til Unionen under den registrering, der blev indført ved indledningsforordningen, bør der opkræves antidumpingtold på den registrerede import af den undersøgte vare.
                  
               4.   FREMLÆGGELSE AF OPLYSNINGER
         
         
                     (51)
                  
                  
                     Den 24. juni 2021 orienterede Kommissionen de interesserede parter om de vigtigste kendsgerninger og betragtninger, der førte til ovennævnte konklusioner, og opfordrede dem til at fremsætte bemærkninger. Der blev ikke fremsat nogen bemærkninger.
                  
               
                     (52)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            
               1.   Den endelige antidumpingtold, der indførtes ved gennemførelsesforordning (EU) 2019/915 på importen af visse typer folie af aluminium i ruller med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036, udvides hermed til også at omfatte importen af folie af aluminium med en tykkelse på 0,007 mm eller derover, men ikke over 0,021 mm, uden underlag, kun valset, også mønsterpræget, i lavvægtsruller af en vægt på ikke over 10 kg, der er afsendt fra Thailand, uanset om varen er angivet med oprindelse i Thailand eller ej, i øjeblikket henhørende under KN-kode ex 7607 11 11 og ex 7607 19 10 (Taric-kode 7607111111 og 7607191011).
            
            
               2.   Den ved stk. 1 i denne artikel udvidede told opkræves ved import fra Thailand, uanset om varen er angivet med oprindelse i Thailand eller ej, der er registreret i overensstemmelse med artikel 2 i gennemførelsesforordning (EU) 2020/2161 og artikel 13, stk. 3, og artikel 14, stk. 5, i forordning (EU) 2016/1036.
            
            
               3.   Den antidumpingtold, der skal opkræves med tilbagevirkende kraft, er det beløb, der følger af anvendelsen af den antidumpingtold på 35,6 %, der gælder for »alle andre virksomheder«.
            
            
               4.   De gældende bestemmelser vedrørende told finder anvendelse, medmindre andet er fastsat.
            
         
         
            Artikel 2
            Toldmyndighederne pålægges hermed at ophøre med den registrering af importen, der blev indført ved artikel 2 i gennemførelsesforordning (EU) 2020/2161.
         
         
            Artikel 3
            
               1.   Anmodninger om fritagelse for den ved artikel 1 udvidede told indgives skriftligt på et af Den Europæiske Unions officielle sprog og underskrives af en person, der har beføjelse til at repræsentere den anmodende enhed. Anmodningen sendes til følgende adresse:
               
                           Europa-Kommissionen
                        
                     
                           Generaldirektoratet for Handel
                        
                     
                           Direktorat G Kontor:
                        
                     
                           CHAR 04/39
                        
                     
                           1049 Bruxelles/Brussel
                        
                     
                           BELGIEN
                        
                     
            
               2.   I overensstemmelse med artikel 13, stk. 4, i forordning (EU) 2016/1036 kan Kommissionen ved en afgørelse give tilladelse til, at import fra virksomheder, der ikke omgår de ved gennemførelsesforordning (EU) 2019/915 indførte antidumpingforanstaltninger, fritages for den ved denne forordnings artikel 1 udvidede told.
            
         
         
            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Rådets gennemførelsesforordning (EU) nr. 217/2013 af 11. marts 2013 om indførelse af en endelig antidumpingtold og om endelig opkrævning af den midlertidige told på importen af visse typer folie af aluminium i ruller med oprindelse i Folkerepublikken Kina (EUT L 69 af 13.3.2013, s. 11).
         
            (3)  Kommissionens gennemførelsesforordning (EU) 2019/915 af 4. juni 2019 om indførelse af en endelig antidumpingtold på importen af visse typer folie af aluminium i ruller med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 146 af 5.6.2019, s. 63).
         
            (4)  Kommissionens gennemførelsesforordning (EU) 2020/2161 af 18. december 2020 om indledning af en undersøgelse vedrørende den mulige omgåelse af de antidumpingforanstaltninger, der blev indført ved gennemførelsesforordning (EU) 2019/915 over for importen af visse typer folie af aluminium i ruller med oprindelse i Folkerepublikken Kina, ved at importere visse typer folie af aluminium i ruller afsendt fra Thailand, uanset om varen er angivet med oprindelse i Thailand eller ej, og om at gøre denne import til genstand for registrering (EUT L 431 af 21.12.2020, s. 42).
         
            (5)  Kommissionens gennemførelsesforordning (EU) 2020/2162 af 18. december 2020 om indledning af en undersøgelse vedrørende den mulige omgåelse af de antidumpingforanstaltninger, der blev indført ved gennemførelsesforordning (EU) 2015/2384 og gennemførelsesforordning (EU) 2017/271 over for importen af visse typer folie af aluminium med oprindelse i Folkerepublikken Kina, ved at importere visse typer folie af aluminium afsendt fra Thailand, uanset om varen er angivet med oprindelse i Thailand eller ej, og om at gøre denne import til genstand for registrering (EUT L 431 af 21.12.2020, s. 48).
         
            (6)  De importoplysninger, der fremlægges i denne forordning, kan ikke som sådan sammenlignes med de oplysninger, der blev offentliggjort efter den oprindelige eller fornyede undersøgelse. I den tidligere undersøgelse blev der anvendt data vedrørende EU-28, herunder Det Forenede Kongerige, hvorimod den nuværende undersøgelse kun omfatter EU-27 som følge af Det Forenede Kongeriges udtræden af Unionen i 2020.
         
            (7)  Mængderne af folieruller er blevet tilpasset for så vidt som muligt at afspejle folieruller, der reelt kan anvendes til fremstilling af husholdningsfolie af aluminium og ikke f.eks. i trykkeriindustrien, baseret på de specifikke varebeskrivelser i GTA.
         
            (8)  Ansøgeren fremlagde oplysninger om en igangværende undersøgelse ved Det Europæiske Kontor for Bekæmpelse af Svig (OLAF) i samarbejde med medlemsstaternes relevante myndigheder. Ifølge ansøgeren førte denne undersøgelse vedrørende omgåelse af antidumpingtolden til, at to thailandske eksporterende producenter blev straffet. Af fortrolighedshensyn vedrørende OLAF's igangværende undersøgelser er der i øjeblikket ingen andre offentligt tilgængelige oplysninger.
         
            (9)  F.eks. http://en.wohler.com.cn/index.php/News/view/id/6.html.
         
            (10)  Ansøgeren fremlagde en kopi af hjemmesiden med angivelsen af antidumpingtolden i bilag 5 til anmodningen. Den nuværende version af webstedet, der ikke længere nævner unddragelse af antidumpingtolden, kan tilgås her: http://en.wohler.com.cn/index.php/News/view/id/6.html (senest tilgået den 23. februar 2021). Det bemærkes, at virksomhedens LinkedIn-side stadig anfører at: »Fabrikken i Thailand er opført med henblik på at undgå antidumpingtold på de europæiske og indiske markeder.« (https://www.linkedin.com/company/qingdao-wohler-household-products-co-ltd/about/, senest besøgt den 25. februar 2021). Derudover nævner et andet websted »at for at løse problemet med antidumpingtold bygger vi en anden fabrik i Thailand«: https://tigerhuang923.en.ec21.com/company_info.html (senest besøgt den 25. maj 2021). En anden thailandsk virksomhed nævner også den kendsgerning, at import fra Thailand er fritaget for antidumpingtold: https://www.top-ranking.com.cn/news/view?id=1792&lang;=en (senest besøgt den 25. februar 2021).
         
            (11)  EUT L 431 af 21.12.2020, s. 48.